CELEX: 32015D0838
Language: bg
Date: 2015-05-28 00:00:00
Title: Решение за изпълнение (ЕС) 2015/838 на Комисията от 28 май 2015 година за изменение на Решение за изпълнение 2014/909/ЕС чрез удължаване на срока за прилагане на защитните мерки във връзка с малкия кошерен бръмбар в Италия (нотифицирано под номер С(2015) 3558) (Текст от значение за ЕИП)

29.5.2015   
            
            
               BG
            
            
               Официален вестник на Европейския съюз
            
            
               L 132/86
            
         РЕШЕНИЕ ЗА ИЗПЪЛНЕНИЕ (ЕС) 2015/838 НА КОМИСИЯТА
   от 28 май 2015 година
   за изменение на Решение за изпълнение 2014/909/ЕС чрез удължаване на срока за прилагане на защитните мерки във връзка с малкия кошерен бръмбар в Италия
   
      
         (нотифицирано под номер С(2015) 3558)
      
   
   (само текстът на италиански език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
   като има предвид, че:
   
               (1)
            
            
               С Решение за изпълнение 2014/909/ЕС на Комисията (3) се установяват някои защитни мерки след постъпилото на 11 септември 2014 г. уведомление от Италия за присъствието на малък кошерен бръмбар (Aethina tumida) в регионите Калабрия и Сицилия.
            
         
               (2)
            
            
               Решение за изпълнение 2014/909/ЕС се прилага до 31 май 2015 г. Тъй като инспекциите и епидемиологичните проучвания, както е посочено в Решение за изпълнение 2014/909/ЕС, а също и активното наблюдение по отношение на появата на малкия кошерен бръмбар в засегнатите региони на Италия не са приключили, епидемиологичната ситуация все още не е установена, въпреки липсата на случаи на поява от декември миналата година насам.
            
         
               (3)
            
            
               Следователно, предвид тази преходна ситуация и докато бъде получена допълнителна информация за текущото наблюдение, е необходимо да се удължи прилагането на мерките, предвидени в Решение за изпълнение 2014/909/ЕС, до предвидения край на пчеларския сезон в тези региони, който е в края на ноември 2015 г.
            
         
               (4)
            
            
               Решение за изпълнение 2014/909/ЕС следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Член 4 от Решение за изпълнение 2014/909/ЕС се заменя със следното:
   
      „Член 4
      Настоящото решение се прилага до 30 ноември 2015 г.“
   
   Член 2
   Адресат на настоящото решение е Италианската република.
   
      Съставено в Брюксел на 28 май 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  Решение за изпълнение 2014/909/ЕС на Комисията от 12 декември 2014 г. относно някои защитни мерки по отношение на потвърдените случаи на поява на малък кошерен бръмбар в Италия (ОВ L 359, 16.12.2014 г., стр. 161).